Na temelju Zaključka o raspisivanju natječaja za davanje u zakup poslovnog prostora, klasa: 372-01/19-01/1, urbroj: 2182/03-01-19-1, donesen od Gradonačelnika Grada Skradina dana 18. veljače 2019. godine, Grad Skradin objavljuje

**NATJEČAJ**

**za davanje u zakup poslovnog prostora**

1. Predmet natječaja je davanje u zakup poslovnog prostora u vlasništvu Grada Skradina, u naselju Skradin, na adresi Trg Male Gospe 2, označen kao k.č.br. 2 ZGR, zk.ul.br. 2003 K.O. Skradin, prizemlje u površini od 46,40 m2,  **za ugostiteljsko - trgovačku djelatnost –** po početnoj cijeni mjesečne zakupnine u iznosu od 50,00 kn/m2, odnosno 2.320,00 kn.

Ako se isto utvrdi zakonskom obvezom, iznos zakupnine uvećati će se za pripadajući PDV.

2. Poslovni prostor iz točke 1. ovog natječaja daje se u zakup na rok od 5 godina, računajući od dana sklapanja ugovora o zakupu poslovnog prostora.

3. Natječaj će se provesti usmenim javnim nadmetanjem (javna licitacija).

4. Jamčevina za sudjelovanje u natječaju iznosi 13.920,00 kn i uplaćuje se na račun Grada Skradina broj: HR9223900011839400000, poziv na broj HR68 5835-OIB. Sudionicima koji ne uspiju na natječaju jamčevina se vraća, a sudionik koji bude izabran za najpovoljnijeg ponuditelja, jamčevina će se uračunati u utvrđeni iznos zakupnine.

5. Prijava za sudjelovanje u natječaju mora sadržavati:

* ime, prezime/naziv, adresa prebivališta/sjedišta i OIB ponuditelja,
* izvod iz registra obrtnika za fizičku osobu (uz predočenje osobne iskaznice), odnosno rješenje o upisu u sudski registar za pravnu osobu (iz kojeg je vidljivo da je osoba ovlaštena na obavljanje natječajem tražene djelatnosti),
* potvrdu Porezne uprave o plaćenim porezima ponuditelja, ne stariju od 30 dana,
* dokaz o izvršenoj uplati jamčevine,
* broj tekućeg ili žiro računa zbog povrata jamčevine.

U slučaju da na natječaju sudjeluje osoba koja ostvaruje prava iz članka 132. Zakona o hrvatskim braniteljima iz Domovinskog rata i članovima njihovih obitelji („N.N.“ br. 121/17), ista je dužna u prijavi dostaviti dokaz o utvrđenom svojstvu temeljem kojega koristi pravo prvenstva za zasnivanje zakupa.

U ovom natječaju ne može sudjelovati ponuđač, koji na dan objave natječaja ima dospjelih financijskih dugovanja prema Gradu Skradinu i trgovačkom društvu Rivina jaruga d.o.o., koje je u 100% vlasništvu Grada Skradina, po bilo kojoj osnovi.

U ovom natječaju ne može sudjelovati ponuđač koji ima dospjelu nepodmirenu obvezu prema državnom proračunu, osim ako je sukladno posebnim propisima odobrena odgoda plaćanja navedenih obveza, pod uvjetom da se ponuđač pridržava rokova plaćanja i o tome dostavi relevantan dokaz.

6. Poslovni prostor može se razgledati svakog radnog dana dok traje natječaj, uz prethodni dogovor s Komunalnim redarom na kontakt telefon: 022/771-380. Poslovni prostor daje se u zakup u viđenom stanju, zakupnik je dužan isti urediti i privesti ugovorenoj djelatnosti o vlastitom trošku, uz poštivanje odgovarajućih pozitivnih propisa, bez obveze Grada Skradina kao zakupodavca, da isti vrati zakupniku. Zakupnik snosi sve režijske troškove poslovnog prostora (struja, voda, komunalna naknada, odvoz otpada, telefon i drugo) kao i troškove tekućeg održavanja prostora. Za poslovni prostor je izrađen energetski certifikat, a minimalno tehničke uvjete mora pribaviti zakupnik po sklopljenom ugovoru o zakupu poslovnog prostora.

7. Obavijest o raspisivanju natječaja će se objaviti u Šibenskom listu, a natječaj će se objaviti na Oglasnoj ploči Grada Skradina i web stranici Grada: [www.grad-skradin.hr](http://www.grad-skradin.hr). **Rok za podnošenje prijava je 8 dana od dana objave obavijesti o raspisivanju natječaja u Šibenskom listu**. Prijave se dostavljaju u pisanom obliku na adresu: Grad Skradin, Trg Male Gospe 3, 22222 Skradin – „Povjerenstvo za provedbu natječaja za raspolaganje nekretninama u vlasništvu Grada Skradina – zakup poslovnog prostora“, te moraju biti zaprimljene u pisarnicu Grada do zadnjeg dana roka do 14.30 sati. Prijave pristigle poslije utvrđenog roka neće se razmatrati.

8. Osobe koje žele ostvariti pravo na sklapanje ugovora o zakupu poslovnog prostora dužne su sudjelovati u postupku usmenog javnog nadmetanja, te istaknuti pravo prvenstva na istom, a pravo prvenstva ostvaruju tek prihvatom najviše postignute zakupnine u postupku usmenog javnog nadmetanja. Nakon provedenog postupka usmenog javnog nadmetanja i izbora najpovoljnijeg ponuditelja, Grad Skradin, kao zakupodavac i ponuditelj za zakup poslovnog prostora, kao zakupnik, sklopit će ugovor o zakupu poslovnog prostora kojim će se regulirati međusobna prava i obveze.

9. Ugovor o zakupu poslovnog prostora mora biti sastavljen u pisanom obliku i potvrđen (solemniziran) po javnom bilježniku, a troškove solemnizacije snosi zakupnik. Zakupnina će se plaćati mjesečno unaprijed i to najkasnije do desetoga dana u mjesecu.

10. Ukoliko najpovoljniji ponuditelj ne pristupi ili odbije sklopiti ugovor o zakupu poslovnog prostora u roku od 10 dana od dana dostave odluke o izboru, gubi pravo na povrat jamčevine te pravo zakupa stječe slijedeći najpovoljniji iz postupka usmenog javnog nadmetanja.

11. Gradonačelnik zadržava pravo poništenja ovog natječaja, bez posebnog obrazloženja.

12. O mjestu i vremenu provođenja usmenog javnog nadmetanja, svi prijavljeni ponuditelji biti će naknadno obaviješteni.

GRAD SKRADIN